CELEX: 22011D0455
Language: mt
Date: 2011-06-10 00:00:00
Title: 2011/455/UE: Deċiżjoni Nru 1/2011 tal-Kumitat dwar it-trasport fuq l-art tal-Komunità/l-Isvizzera tal- 10 ta’ Ġunju 2011 dwar l-għoti ta’ ribass fuq it-tariffa tat-traffiku ta’ vetturi kummerċjali tqal, ibbażata fuq il-prestazzjonijiet tat-tipi ta’ emissjonijiet EURO II u III, b’sistema ta’ tnaqqis ta’ materja partikulata approvata

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 193/52
            
         DEĊIŻJONI Nru 1/2011 TAL-KUMITAT DWAR IT-TRASPORT FUQ L-ART TAL-KOMUNITÀ/L-ISVIZZERA
   tal-10 ta’ Ġunju 2011
   dwar l-għoti ta’ ribass fuq it-tariffa tat-traffiku ta’ vetturi kummerċjali tqal, ibbażata fuq il-prestazzjonijiet tat-tipi ta’ emissjonijiet EURO II u III, b’sistema ta’ tnaqqis ta’ materja partikulata approvata
   (2011/455/UE)
   IL-KUMITAT,
   Wara li kkunsidra l-Ftehim bejn il-Komunità Ewropea u l-Konfederazzjoni Svizzera dwar it-trasport tal-merkanzija u tal-passiġġieri bil-ferrovija u bit-triq, u b’mod partikolari l-Artikolu 51(2) tiegħu,
   Billi:
   
               (1)
            
            
               Skont l-Artikolu 40, mill-1 ta’ Jannar 2001, l-Isvizzera timponi tariffa mhux diskriminatorja fuq vetturi sabiex tkopri l-ispejjeż li dawn jikkważaw (tariffa bbażata fuq il-prestazzjoni tat-traffiku ta’ vetturi kummerċjali kbar).
            
         
               (2)
            
            
               Skont l-Artikolu 44, il-partijiet kontraenti jiffissaw minn qabel l-għan li jintroduċu miżuri ekoloġiċi maħsuba sabiex inaqqsu l-emissijonijiet tal-materja partikulata ta’ vetturi kummerċjali kbar.
            
         
               (3)
            
            
               Skont l-Artikolu 7(5), kull parti kontraenti tintrabat li ma tapplikax għall-vetturi approvati fit-territorju tal-Parti Kontraenti l-oħra kundizzjonijiet li huma aktar ristrettivi minn dawk fis-seħħ fit-territorju tagħha stess.
            
         IDDEĊIEDA KIF ĠEJ:
   Artikolu 1
   Jingħata ribass ta’ 10 % fir-rigward tal-livell tal-kategorija tariffarja konċernata lill-vetturi li għandhom kategoriji ta’emissjonijiet tat-tip EURO II u EURO III li ġew mgħammara b’sistema approvata ta’ tnaqqis tal-materja partikulata u li minħabba fihom l-Artikoli 2 u 3 huma ssodisfati.
   Artikolu 2
   Ir-ribass imsemmi fl-Artikolu 1 jingħata biss f’każ ta’ vetturi li huma rreġistrati għal-liċenzja tal-użu tat-triq jew xi ċertifikazzjoni oħra ekwivalenti mill-awtoritajiet nazzjonali li tikkonferma li l-vettura ġiet mgħammra b’sistema approvata għat-tnaqqis tal-materja partikulata li tippermetti, skont il-leġiżlazzjoni Svizzera jew tal-Istat Membru fejn tkun irreġistrata l-vettura, li jiġi rrispettat għallinqas il-valur massimu ta’ emissjoni ta’ materja partikulata li jikkorrispondi għat-tip ta’ emissjoni tal-istandard EURO IV, jiġifieri massa ta’ materja partikulata (PM) ta’0,02 g/kWh.
   Artikolu 3
   Mingħajr ħsara għall-Artikolu 2, l-awtoritajiet ikkonċernati tal-Istat Membru tal-UE fejn ġiet irreġistrata l-vettura, jagħmlu mill-aħjar sabiex minn issa sat-30 ta’ Settembru 2011 jibagħtu lill-awtoritajiet Svizzeri, kopja tar-reġistrazzjoni tas-sistema li tiffiltra l-materja partikulata fil-liċenzja tal-użu tat-triq jew ta’ ċertifikazzjoni oħra ekwivalenti li tikkonferma li din il-kopja tiggarantixxi r-rispett tal-valur massimu ta’ emissjoni ta’ materja partikulata tal-istandards EURO IV.
   Artikolu 4
   L-awtoritajiet kompetenti Svizzeri jirriżervaw id-dritt li jikkontrollaw li l-valur massimu tal-emissjoni tal-materja partikulata ffissat bl-Artikolu 2, huwa osservat minn kull vettura kummerċjali kbira li jkollha filtru għal materja partikulata għar-ribass fuq it-taxxa.
   Artikolu 5
   Din id-Deċiżjoni għandha tidħol fis-seħħ fl-1 ta’ Jannar 2012.
   
      Magħmul fi Brussell, l-10 ta’ Ġunju 2011.
      
         
            Il-President
         
         Enrico GRILLO PASQUARELLI
         
            Il-Kap tad-delegazzjoni Svizzera
         
         Peter FÜGLISTALER